	[image: ]
	ZMLUVA O DIELO
STAVEBNÉ PRÁCE  ·  VZOR



uzatvorená podľa § 536 a nasl. zákona č. 513/1991 Zb. Obchodný zákonník
	OBJEDNÁVATEĽ
[Obchodné meno / meno]
Sídlo: [adresa]
IČO / DIČ / IČ DPH: [údaje]
Zastúpený: [meno, funkcia]
	ZHOTOVITEĽ
[Obchodné meno]
Sídlo: [adresa]
IČO / DIČ / IČ DPH: [údaje]
Zápis v OR / ŽR: [oddiel, vložka / číslo]



Čl. I  Predmet zmluvy
1. Zhotoviteľ sa zaväzuje na svoje náklady a nebezpečenstvo vykonať pre objednávateľa stavebné dielo [názov stavby] na pozemku parc. č. [ ], k. ú. [ ], v rozsahu podľa projektovej dokumentácie [označenie, autor, dátum] a výkazu výmer, ktoré tvoria prílohu č. 1 a 2.
2. Súčasťou diela sú aj skúšky, revízie, atesty a dokumentácia skutočného vyhotovenia potrebné na kolaudáciu.
3. Objednávateľ sa zaväzuje riadne vykonané dielo prevziať a zaplatiť dohodnutú cenu.
Čl. II  Termíny
	Odovzdanie a prevzatie staveniska
	[dd. mm. rrrr]

	Začatie prác
	[dd. mm. rrrr]

	Dokončenie a odovzdanie diela
	[dd. mm. rrrr]

	Harmonogram
	príloha č. 3



Čl. III  Cena diela
1. Cena diela je stanovená dohodou podľa zákona č. 18/1996 Z. z. o cenách a na základe ocenenej ponuky (príloha č. 2): [suma] € bez DPH. Ak sa uplatní prenesenie daňovej povinnosti podľa § 69 ods. 12 písm. j) zákona o DPH, daň odvedie objednávateľ.
2. Cena je pevná. Zmena je možná iba pri zmene rozsahu diela na základe písomného dodatku alebo pri zmene sadzby DPH.
3. Práce naviac zhotoviteľ vykoná až po písomnom odsúhlasení ich rozsahu a ceny objednávateľom.
Čl. IV  Platobné podmienky
1. Dielo bude fakturované [mesačne podľa odsúhlaseného súpisu vykonaných prác / po etapách podľa harmonogramu].
2. Splatnosť faktúr je [30] dní od ich doručenia. Objednávateľ je oprávnený zadržať [10] % z každej faktúry ako zádržné, ktoré uvoľní po odstránení vád z preberacieho konania, prípadne po uplynutí záručnej doby.
Čl. V  Vykonávanie diela
1. Zhotoviteľ vedie odo dňa prevzatia staveniska stavebný denník, do ktorého zapisuje všetky skutočnosti rozhodujúce pre plnenie zmluvy.
2. Zhotoviteľ zodpovedá za dodržiavanie predpisov BOZP, požiarnej ochrany a za poriadok na stavenisku. Odpady zneškodní na vlastné náklady.
3. Objednávateľ je oprávnený kontrolovať vykonávanie diela prostredníctvom stavebného dozoru. Zhotoviteľ ho vyzve na kontrolu prác, ktoré budú ďalším postupom zakryté, najmenej [3] pracovné dni vopred.
4. Zhotoviteľ je povinný mať počas celej doby výstavby uzatvorené poistenie zodpovednosti za škodu s limitom najmenej [suma] €.
Čl. VI  Odovzdanie diela a záruka
1. O odovzdaní a prevzatí diela spíšu strany preberací protokol. Objednávateľ nie je povinný prevziať dielo s vadami brániacimi užívaniu.
2. Záručná doba na stavebné práce je [60] mesiacov, na technologické zariadenia podľa záruky výrobcu, najmenej [24] mesiacov, odo dňa prevzatia diela.
3. Reklamované vady odstráni zhotoviteľ bezplatne najneskôr do [15] dní od doručenia reklamácie, havarijné vady do [48] hodín.
Čl. VII  Zmluvné pokuty
1. Pri omeškaní zhotoviteľa s dokončením diela uhradí objednávateľovi zmluvnú pokutu [0,05] % z ceny diela za každý deň omeškania.
2. Pri omeškaní objednávateľa s úhradou faktúry uhradí zhotoviteľovi úrok z omeškania podľa Obchodného zákonníka.
3. Zaplatením zmluvnej pokuty nie je dotknutý nárok na náhradu škody.
Čl. VIII  Záverečné ustanovenia
1. Od zmluvy možno odstúpiť pri jej podstatnom porušení podľa § 344 a nasl. Obchodného zákonníka.
2. Zmluvu možno meniť iba písomnými očíslovanými dodatkami.
3. Prílohy: č. 1 projektová dokumentácia, č. 2 ocenený výkaz výmer, č. 3 harmonogram prác, č. 4 [ďalšie].
V [mieste] dňa [dátum]

	......................................................
[Za objednávateľa]
meno, funkcia, podpis
	......................................................
[Za zhotoviteľa]
meno, funkcia, podpis, pečiatka

